laion/Wikipedia-Exotic huggingface dataset:
Issues

האם התכוונתם ל... Issues (אלבום של קורן) Issues (שיר של ג'וליה מייקלס) Issues (להקה)
לוול בירג' הריסון

לוול בירג' הריסון (באנגלית: Lovell Birge Harrison‏; 28 באוקטובר 1854 – 1929) היה צייר ז'אנר ונוף אמריקאי. הוא תמך בטונאליזם, היה מורה וסופר. יליד פילדלפיה, בירג' הריסון היה אחיו של האמן תומאס אלכסנדר הריסון. הוא למד תחילה באקדמיה לאמנויות יפות בפנסילבניה בשנת 1874, והושפע מתומאס אייקינס וסגנון ההוראה שלו. לאחר מכן נסע לפריז בעצתו של ג'ון סינגר סרג'נט ב"אקול דה ביו-ארטס". בשנת 1881 הציג הריסון בסלון פריז, ובשנת 1882 אחד הציורים הראשונים שלו נרכש על ידי ממשלת צרפת. הציורים בתקופה זו כללו דמויות איכרים בהשפעתו של ז'ול בסטיאן-לפה. לוח הצבעים המצומצם ואוירה עגומה של העבודות המוקדמות ימשיכו להיות מאפיינים ייחודיים של ציורי הנוף המאוחרים של הריסון. הריסון פגש את הציירת האוסטרלית אלינור ריצ'י במהלך מסעות ציורי הנוף הקיציים שלו. הם התחתנו וחזרו לאמריקה, שם החל להציג מדי שנה באקדמיה הלאומית לעיצוב, ולאחר 1889 באקדמיה לאמנויות יפות בפנסילבניה. הוא נאלץ להפסיק לצייר באופן זמני בגלל בריאות לקויה, הוא בילה זמן רב בין 1889 ל־1893 בטיולים באוסטרליה, בים הדרומי ובניו מקסיקו, וכתב ואייר מאמרים שונים. בשנת 1891 הריסון ואשתו עברו לקליפורניה, אך לאחר מותה בשנת 1895 בעודם מצפים לילדם הראשון, הריסון התחתן בשנית ועבר לפלימות', מסצ'וסטס, שם הפך למנהיג האסכולה הטונליסטית. לאחר מכן עבר לוודסטוק, ניו יורק, בתחילת המאה שם הקים בית ספר שהתבסס על הניסויים שלו בטונאליזם. בשנת 1906 עזר הריסון בהקמת בית הספר של קיץ לליגת הסטודנטים לאמנות בוודסטוק, בין תלמידיו היו אחייניתו, האדריכלית והציירת מרגרט פולטון ספנסר. הוא נודע במיוחד בזכות ציוריו של נופים בשלג. הריסון קיבל מספר פרסים ומדליות, כולל מדליית הזהב באקדמיה לאמנויות בפנסילבניה בשנת 1910. הוא הפך לחבר באקדמיה הלאומית לעיצוב בשנת 1910, המכון הלאומי לאמנויות ומכתבים, מועדון צבעי המים בניו יורק, אגודת אמנים אמריקאים, והיה מנהל בית הספר לנוף של ליגת הסטודנטים לאמנות. בשנת 1909 התפרסמו הרצאותיו של הריסון בספר שכותרתו "ציור נוף". הספר צוטט כ"יצירה סטנדרטית לסטודנטים, וכונה "פרשנות נאה לטכניקה של הציור". על פי היסטוריון האמנות ויליאם גרדץ, הריסון היה בתקופתו "הסופר המוביל באמריקה בנושא ציור נוף עכשווי." כתיבתו של הריסון חושפת עניין בתפיסת הצבע, ובהרמוניה טונאלית. הוא האמין שהמונח אימפרסיוניזם אינו מתאר רק את התנועה האחרונה בציור הצרפתי, אלא התייחס לכל עבודה שנעשתה "בכנות בציור הטבע". ציורו של הריסון הדגים את הלקחים שהעביר והדגיש את התרגול של תצפית באוויר הפתוח ולא בסטודיו. תלמידיו של הריסון כללו את מרי ג'ין ריילי, גרטרוד ספור קאטס ופלורנס ת'ו. מדיה וקבצים בנושא לוול בירג' הריסון בוויקישיתוף Biography, The Johnson Collection David Bernard Dearinger, National Academy of Design (U.S.), Paintings and Sculpture in the Collection of the National Academy of Design: 1826-1925, Hudson Hills, 2004, ISBN 978-1-55595-029-3. (באנגלית) Gerdts, William H., et al. Lasting Impressions: American Painters in France 1865–1915. Terra Foundation of the Arts, 1992 Gerdts, William H. American Impressionism. Abbeville, 1984 P 269 The Publishers Weekly, F. Leypoldt, 1910. (באנגלית)
ניז'נברטובסק

ניז'נברטובסק (ברוסית: Нижневартовск) היא העיר השנייה בגודלה (אחרי סורגוט) במחוז חנטי ומנסי שברוסיה. העיר ממוקמת על גדות נהר אוב בסמיכות לשדה הנפט סמוטלורסקויה (אנ'), והיא אחת המרכזים הגדולים ביותר בתעשיית הנפט הרוסית. החל משנות השישים - עידן הפיתוח האקטיבי של פיקדונות[דרושה הבהרה] במערב סיביר - יישוב קטן החל להתפתח באופן דינמי וכעת הפך לעיר מודרנית ונוחה לחיים. ניז'נברטובסק היא אחת הערים האזוריות הרוסיות הבודדות שעולה על המרכז האדמנסטרטיבי של המחוז (חנטי-מנסיסק), הן מבחינת גודל האוכלוסייה והן מבחינת הפיתוח הכלכלי. מדיה וקבצים בנושא ניז'נברטובסק בוויקישיתוף אתר האינטרנט הרשמי של ניז'נברטובסק ניז'נברטובסק, באתר אנציקלופדיה בריטניקה (באנגלית) https://www.n-vartovsk.ru/town/infspavka/168798.html ערך זה הוא קצרמר בנושא יישובים ברוסיה. אתם מוזמנים לתרום לוויקיפדיה ולהרחיב אותו.
911 / Mr. Lonely

911 / Mr. Lonely הוא שיר של הראפר האמריקאי טיילר, דה קריאייטור. הוא יצא לאור ב-30 ביוני 2017 לצד "Who Dat Boy" באמצעות קולומביה רקורדס, כסינגלים המובילים מאלבום האולפן הרביעי שלו Flower Boy. השיר הופק על ידי טיילר וכולל הופעות אורח של פרנק אושן, סטיב לייסי ואנה אוף דה נורת'. טיילר, דה קריאייטור הוציא תצוגה מקדימה של השיר בסוף הקליפ שלו ל-"Who Dat Boy". טיילר הוציא אז את השיר יחד עם "Who Dat Boy" כסינגלים כפולים ב-30 ביוני 2017. השיר מכיל אינטרפולציה של "Outstanding" מאת The Gap Band. מידע על היצירה "911 / Mr. Lonely" באתר מיוזיק בריינז סרטון השיר "911 / Mr. Lonely" באתר יוטיוב "Who Dat Boy / 911 - Single by Tyler, the Creator on Apple Music". iTunes. נבדק ב-20 ביולי 2017. {{cite web}}: (עזרה) "Tyler, The Creator Announces New Album 'Scum Fuck Flower Boy,' Reveals Album Covers & Track List". Billboard. נבדק ב-20 ביולי 2017. {{cite web}}: (עזרה) "Tyler, The Creator and Frank Ocean Reconnect on New Song "911 / Mr. Lonely"". XXL. נבדק ב-20 ביולי 2017. {{cite web}}: (עזרה) "Tyler, the Creator Drops New Song "911/Mr. Lonely" f/ Frank Ocean". Complex. נבדק ב-20 ביולי 2017. {{cite web}}: (עזרה) "Tyler The Creator Drops 2 New Singles – "Who Dat Boy" AND "911/Mr. Lonely"". The Source. נבדק ב-20 ביולי 2017. {{cite web}}: (עזרה) "Tyler, the Creator Taps Frank Ocean, A$AP Rocky for New Songs". Rolling Stone. נבדק ב-20 ביולי 2017. {{cite web}}: (עזרה) ""911/Mr. Lonely" [ft. Frank Ocean]". Pitchfork. נבדק ב-30 ביוני 2017. {{cite web}}: (עזרה)
יוליוס לבלנק סטיוארט

יוליוס לבלנק סטיוארט ( באנגלית: Julius LeBlanc Stewart‏; 6 בספטמבר 1855 – 4 בינואר 1919) היה אמן אמריקאי, שבילה את הקריירה שלו בפריז. בן זמנו של הצייר ג'ון סינגר סרג'נט, סטיוארט זכה לכינוי "הפריזאי מפילדלפיה". אביו, היה מיליונר הסוכר ויליאם הוד סטיוארט, העביר את המשפחה מפילדלפיה, פנסילבניה לפריז בשנת 1865, והפך לאספן אמנות מכובד ולפטרון מוקדם של מאריה פורטוני ואמני ברביזון. יוליוס למד אצל ז'אן-לאון ז'רום באקול דה ביו-ארטס, ומאוחר יותר היה תלמידו של ריימונדו דה מדרזו. העושר המשפחתי של סטיוארט איפשר לו לחיות חיי שפע ולצייר את מה שמצא חן בעיניו, לעיתים קרובות דיוקנאות קבוצתיים גדולים. הראשון שבהם, ל"אחר החתונה" (אוסף 1880), הראה את אחיו של האמן צ'ארלס וכלתו מיי, בתו של איש הכספים אנתוני ג'יי דרקסל, עוזבים לירח הדבש שלהם. דיוקנאות קבוצתיים שלאחר מכן תיארו את חבריו - כולל שחקניות, ידוענים ואריסטוקרטים - לעיתים קרובות עם דיוקן עצמי שלו אי שם בקהל. הוא הציג באופן קבוע בסלון פריז משנת 1878 עד תחילת המאה ה -20, ועזר בארגון החלק "האמריקאים בפריז" בסלון 1894. "הטבילה" (1892), המתארת, כינוס דמיוני של משפחת ואנדרבילט, הוצגה בתערוכה הקולומביאנית העולמית בשיקגו בשנת 1893, וזכתה לשבחים בתערוכה הבינלאומית בברלין בשנת 1895. הוא צייר סדרה של תמונות שייט על סיפונה של היאכטה "ג'יימס גורדון בנט", וכן ציור על היאכטה "נמונה", ונציה (1890), הראה מסיבת שייט על הסיפון וכלל דיוקן של השחקנית לילי לנגטרי. הציור שלו "יאכטות על הים התיכון "(1896), קבע מחיר שיא עבור האמן, ונמכר בשנת 2005 תמורת 2.3 מיליון דולר. בסוף חייו הוא פנה לנושאים דתיים, אך סטיוארט זכור בעיקר בזכות דיוקנאותיו של תקופת "בל אפוק" עד מלחמת העולם הראשונה, וכן דימוי עירום חושניים. נשף ריקודים על היאכטה נמונה נימפאות בצייד ביער בולון באחו טבילה מדיה וקבצים בנושא יוליוס לבלנק סטיוארט בוויקישיתוף D. Dodge Thompson, "Julius L. Stewart, a 'Parisian from Philadelphia'", The Magazine Antiques (November 1986), pp. 1046-58. Ulrich W. Hiesinger, Julius LeBlanc Stewart, American Painter of the Belle Epoque, exhibition catalogue, Vance Jordan Fine Art, Inc. (New York 1998) Chisholm, Hugh, ed. (1911). "Stewart, Julius L.". Encyclopædia Britannica. 25 (11th ed.). Cambridge University Press. p. 914.
מרטינס (קוקטייל)

מרטינס או מרטינז (Martinez) הוא קוקטייל המוכר רשמית על ידי איגוד הברמנים הבינלאומי. הקוקטייל מורכב ג'ין, ורמוט אדום מתוק, מעט של ליקר מרסקינו, ומספר טיפות של ביטרס תפוזים. הקוקטייל מזכיר בשמו ובאופן הכנתו אל הקוקטייל מרטיני, אך שונה ממנו בהרבה בטעם ומראה. היסטורית, מרטינס נחשב למין "אב קדמון" של המרטיני. מוצאו המדויק של המרטינס שנוי במחלקות. בעיר מרטינז בקליפורניה תלוי שלט המספר כי כ-1874 ברמן בשם ג'וליו ריצ'ליו לראשונה מזג קוקטייל המורכב מג'ין, ורמוט, טיפה של ביטרס תפוזים וזית. הקוקטייל נראה "מרטינז ספיישל" על שם העיר, אבל ה-Z נעלם לאחר מספר מנות קוקטייל. שלט זה הוצב ב-1992. בספר Modern Bartender's Guide שיצא לאור ב-1884 הקוקטייל מרטינז מופיע כ"זהה למנהטן, אבל יש להחליף את הוויסקי לג'ין". מתכון דומה מאוד לזה המוכר כיום מופיע בספר Jerry Thomas' Bartender's שיצא לאור ב-1887. בספר New and Improved Illustrated Bartender's Manual שיצא בשנת 1888 הקוקטייל מופיע בתחת השם "מרטינה" ("Martine") ויכן והשם הזה התפתח בסופו של דבר לשמו של קוקטייל הקאלסי מרטיני. מרבית הגרסות מכילות ג'ין וורמוט אדום (בדרך כלל מתוק) ביחס דומה, בתוספת מספר טיפות של ליקר או ביטרס פירותי כמו תפוז ודובדבן. הגרסה של Trader Vic's מ-1947 לוקחת יחס דומה בין ג'ין לבין ורמוט צרפתי בתוספת כפית קורסאו ביטרס תפוזים. הגרסה של Diffords' guide מכילה ז'נבר, ורמוט מתוק, ורמוט יבש, קורסאו ואנגוסטורה ביטרס. המדריך טוען שגרסה זו היא המתכון המקורי מ-1884 וגרסת הג'ין הופיעה שלוש שנים לאחר מכן. ב-2008 הופיעה גרסה פופולרית נוספת המובססת זנבר במקום ג'ין. מדיה וקבצים בנושא מרטינס בוויקישיתוף Martinez באתר איגוד הברמנים הבינלאומי מרטינס, אתר diffordsguide The Martinez as the Father of the Martini , אתר thespruceeats Martinez, אתר roadsideamerica birthplace of the martini, אתר readtheplaque martinez, אתר diffordsguide מרטינס עם ז'נבר
ינס ברגנסטן

ינס פדר ברגנסטן (בשוודית: Jens Peder Bergensten; נולד ב-18 במאי 1979) הידוע יותר בכינויו "Jeb", הוא מתכנת משחקי וידאו שוודי. הוא ידוע בעיקר כמעצב הראשי של מיינקראפט. בשנת 2013, הוא, יחד עם יוצר מיינקראפט, מרקוס פרסון, נבחר לאחד ממאה האנשים המשפיעים ביותר בעולם של מגזין טיים. כעובד של אולפני מוג'אנג, הוא פיתח יחד עם פרסון את מיינקראפט מאז 2010, הפך למעצב הראשי בשנת 2011, וקיבל שליטה על הסטודיו בשנת 2014, כאשר פרסון עזב את החברה לאחר רכישתה על ידי מיקרוסופט. ברגנסטן החל לתכנת את משחקיו הראשונים בגיל 11, באמצעות BASIC וטורבו פסקל. עד גיל 21 הוא בנה מפות ומודים למשחק היריות בגוף ראשון Quake III Arena. הוא עבד כמתכנת ++C ו-Java עבור חברת הפיתוח Korkeken Interactive Studio, שפשטה את הרגל והפכה ל-Oblivion Entertainment. באותה תקופה הוא הוביל את הפיתוח של משחק התפקידים הממוחשב Whispers in Akarra, אותו הפסיק מאוחר יותר לאחר שהמשחק סטה מחזון היצירה המקורי של צוות הפרויקט. לאחר ההתפרקות של Oblivion Entertainment, ברגנסטן עבר למאלמו וקיבל תואר שני במדעי המחשב באוניברסיטת לונד בשנת 2008. במהלך לימודיו הקים את חברת פיתוח משחקי האינדי Oxeye Game Studio יחד עם דניאל ברינולף ופונטוס האמרבר. האולפן נודע בזכות משחק הפלטפורמה Cobalt ומשחק האסטרטגיה בזמן אמת Harvest: Massive Encounter. עד ה-24 בנובמבר 2010 עבד ברגנסטן עבור קהילת הידע המקוונת, Planeto. בנובמבר 2010 נשכר ברגנסטן כמפתח קצה אחורי של Mojang Studios עבור Scrolls (הידוע כיום בשם Caller's Bane). מאוחר יותר החל לתכנת חלקים משמעותיים יותר ויותר של מיינקראפט עד שהפך למעצב הראשי של המשחק בדצמבר 2011, במקום מרקוס פרסון. לאחר שמרקוס פרסון פרש מהנהלת Mojang Studios בעקבות קניית הסטודיו על ידי מיקרוסופט בשנת 2014, ברגנסטן הפך לבעל השליטה בסטודיו בפועל. ב-11 במאי 2013 התחתן ברגנסטן עם ג'ני ברגנסטן (לבית ת'ורנל). ב-10 בדצמבר 2015 נולד לברגנסטן בן, בירן. Harvest: Massive Encounter (2008) Minecraft (2011) Cobalt (2016) מדיה וקבצים בנושא ינס ברגנסטן בוויקישיתוף אתר האינטרנט הרשמי של ינס ברגנסטן (באנגלית) ינס ברגנסטן, ברשת החברתית אקס (טוויטר) ינס ברגנסטן, ברשת החברתית LinkedIn ינס ברגנסטן, ברשת החברתית אקס (טוויטר)
גבריאל תומאס

גבריאל "גבי" תומאס (באנגלית: Gabrielle "Gabby" Thomas; נולדה ב-7 בדצמבר 1996) היא אתלטית אמריקאית. אלופה אולימפית בריצת 200 מטר (פריז 2024) סגנית אלופה אולימפית (טוקיו 2020) בריצת שליחות 4x100 מטר. זוכת מדליית ארד אולימפית (טוקיו 2020), סגנית אלופת עולם (בודפשט 2023), פעמיים אלופת ארצות הברית (2021 ו-2023) ובעלת התוצאה הרביעית בטיבה בכל הזמנים (21.60 שניות) בריצת 200 מטר. תומאס נולדה וגדלה באטלנטה, ג'ורג'יה. מצד אמה היא ממוצא אפרו-אמריקאי ומצד אביה היא ממוצא ג'מייקני. היא עברה עם משפחתה לנורת'המפטון, מסצ'וסטס. היא בוגרת תואר ראשון בנוירוביולוגיה ובריאות הציבור מאוניברסיטת הרווארד. תומאס עברה להתאמן באוסטין, טקסס בהדרכתה של טוניה בופורד-ביילי. היא לומדת לתואר שני באפידמיולוגיה באוניברסיטת טקסס באוסטין. באליפות ארצות הברית שהיא גם המבחנים האמריקאים לאולימפיאדת טוקיו שנערכו ביוג'ין ביוני 2021 זכתה תומאס במדליית זהב בריצת 200 מטר בתוצאה השנייה בטיבה בכל הזמנים של 21.61 שניות, לפני ג'נה פרנדיני (21.89 שניות) ואנבייה בטל (21.95 שניות). נוסף לכך, היא סיימה במקום חמישי בריצת 100 מטר בתוצאה של 11.15 שניות. בשלב המוקדמות היא קבעה תוצאה של 11.00 שניות ובשלב חצי הגמר תוצאה של 10.95 שניות (רוח גבית במהירות של 2.5 מטר לשנייה). באולימפיאדת טוקיו, זכתה תומאס בשתי מדליות, כסף וארד. מדליית כסף בריצת שליחות 4x100 מטר ביחד עם ג'ביאן אוליבר, טיהנה דניאלס וג'נה פרנדיני בתוצאה של 41.45 שניות, אחרי ג'מייקה שקבעה שיא לאומי חדש של 41.02 שניות ולפני בריטניה (41.88 שניות). מדליית ארד בריצת 200 מטר, בתוצאה של 21.87 שניות, אחרי אליין תומפסון-הרה מג'מייקה (21.53 שניות) וכריסטין מבומה מנמיביה (21.81 שניות). באליפות ארצות הברית שנערכה ביוג'ין ב-9 ביולי 2023 זכתה במדליית זהב בריצת 200 מטר בשיא אישי ותוצאת השנה בעולם של 21.60 שניות, לפני שקארי ריצ'רדסון (21.94 שניות) וקיילה ווייט (22.01 שניות). באליפות העולם שנערכה בבודפשט, הונגריה באוגוסט היא זכתה בשתי מדליות, זהב וכסף. מדליית זהב בריצת שליחות 4x100 מטר ביחד עם תמרי דייוויס, טואנישה טרי ושקארי ריצ'רדסון בשיא אליפות חדש של 41.03 שניות, לפני ג'מייקה (41.21 שניות) והממלכה המאוחדת (41.97 שניות) ומדליית כסף בתוצאה של 21.81 שניות, אחרי שריקה ג'קסון מג'מייקה שקבעה שיא אליפות חדש והתוצאה השנייה בהיסטוריה של 21.41 שניות ולפני שקארי ריצ'רדסון (21.92 שניות). באולימפיאדת פריז שנערכה באוגוסט זכתה במדליית זהב בריצת 200 מטר בזמן של 21:83 שניות, לפני ג'וליאן אלפרד מסנט לוסיה (22.08 שניות). ריצת 100 מטר: 11.00 שניות (2021) ריצת 200 מטר: 21.60 שניות (2023) ריצת 400 מטר: 49.68 שניות (2023) מדיה וקבצים בנושא גבריאל תומאס בוויקישיתוף גבריאל תומאס, ברשת החברתית אקס (טוויטר) גבריאל תומאס, ברשת החברתית אינסטגרם גבריאל תומאס, ברשת החברתית LinkedIn גבריאל תומאס, באתר olympedia.org גבריאל תומאס, באתר התאחדות האתלטיקה הבין-לאומית גבריאל תומאס, באתר ליגת היהלום
מישיים

מישיים (שם מדעי: Ulmaceae) היא משפחה של צמחים מסדרת הורדנאים, הכוללת 7 סוגים ו-45 מינים. המשפחה כוללת עצים ושיחים ירוקי-עד או נשירים הנפוצים בעיקר באזור הממוזג באמריקה הצפונית,צפון אסיה ומזרחה ובאירופה. העלים מסורגים, ערוכים לרוב, בשני טורים והענף דומה לנוצה. העלים פשוטים ונשירים. לרוב משוננים ומחודדים בראשם. בסיס העלה הוא א-סימטרי במידה ניכרת. הפרחים בודדים או נמצאים בקבוצות קטנות והם חד-מיניים או דו-מיניים. העטיף לרוב פשוט. השחלה מורכבת משני עלי שחלה. הפרי הוא בית גלעין, אגוזית או כנפית. ההאבקה נעשית על ידי הרוח. בני המשפחה התפתחו לפני כ-50 מיליון שנה, בתקופת האאוקן. בישראל גדל רק מין אחד מהמשפחה והוא בוקיצה שעירה. מדיה וקבצים בנושא מישיים בוויקישיתוף מישיים, באתר ITIS (באנגלית) מישיים, באתר NCBI (באנגלית) מישיים, באתר האנציקלופדיה של החיים (באנגלית) מישיים, באתר Tropicos (באנגלית) מישיים, באתר GBIF (באנגלית) מישיים, באתר IPNI (באנגלית) מישיים, באתר אנציקלופדיה בריטניקה (באנגלית) ערך זה הוא קצרמר בנושא בוטניקה. אתם מוזמנים לתרום לוויקיפדיה ולהרחיב אותו.
אריון נייטון

אריון נייטון (באנגלית: Erriyon Knighton; נולד ב-29 בינואר 2004), הוא אתלט אמריקאי. סגן אלוף העולם (בודפשט 2023), זוכה מדליית ארד מאליפות העולם (יוג'ין 2022), אלוף ארצות הברית (2023) ומדורג במקום החמישי בכל הזמנים (19.49 שניות) בריצת 200 מטר. נייטון החל להתאמן באתלטיקה בשנת 2019 בגיל 15. באליפות ארצות הברית לנוער שנערכה בפלורידה בשנת 2020 זכה נייטון במדליית זהב בריצת 200 מטר בתוצאה השנייה בטיבה בכל הזמנים בעולם לגיל 18 של 20.33 שניות. בתחרות שנערכה בקלרמונט, פלורידה ב-2 במאי 2021 קבע נייטון בריצת 100 מטר תוצאה של 9.99 שניות, אך בעזרת רוח גבית מעל המותר של 2.7 מטר לשנייה. ב-31 במאי הוא קבע בריצת 200 מטר שיא עולם חדש לנוער עד גיל 18 של 20.11 שניות, שיפור בשתי מאיות השנייה לשיא העולם בן 18 השנים של יוסיין בולט מג'מייקה (20.13 שניות). באליפות ארצות הברית שהיא גם המבחנים האמריקאיים לאולימפיאדת טוקיו שנערכו ביוג'ין, אורגון ב-27 ביוני אותה שנה הוא זכה במדליית ארד בריצת 200 מטר בשיא עולם חדש לנוער עד גיל 18 ועד גיל 20 של 19.84 שניות, אחרי נואה ליילס שקבע את תוצאת השנה בעולם של 19.74 שניות) וקני בדנרק (19.78 שניות). כבר בשלב המוקדמות הוא קבע שיא עולם חדש לגילאי 18 של 20.04 שניות ובשלב חצי הגמר הוא ניצח את הריצה בשיא עולם חדש לנוער עד 18 ועד גיל 20 של 19.88 שניות, שיפור לשיא העולם לגילאי 20 בן 17 השנים של יוסיין בולט (19.93 שניות). באולימפיאדת טוקיו (2020) הוא סיים במקום רביעי בתוצאה של 19.93 שניות. בתחרות שנערכה בגיינסוויל, פלורידה ב-16 באפריל 2022 הוא קבע בריצת 100 מטר שיא אישי חדש של 10.04 שניות, שבועיים לאחר מכן, בתחרות שנערכה בבאטון רוז', לואיזיאנה ב-30 באפריל הוא קבע בריצת 200 מטר שיא עולם עד גיל 20 של 19.49 שניות ובכך היה לאתלט הרביעי הכי מהיר בהיסטוריה, באותה העת. באליפות העולם שנערכה ביוג'ין ב-21 ביולי אותה שנה הוא זכה במדליית ארד בריצת 200 מטר בתוצאה של 19.80 שניות, אחרי נואה ליילס שקבע שיא לאומי חדש של 19.31 שניות וקני בדנרק (19.77 שניות), שלושתם מארצות הברית. באליפות ארצות הברית שנערכה ביוג'ין ב-9 ביולי 2023 זכה במדליית זהב בריצת 200 מטר בתוצאה של 19.72 שניות, לפני קני בדנרק (19.82 שניות) וקורטני לינדזי (19.85 שניות). באליפות העולם שנערכה בבודפשט, הונגריה באוגוסט הוא זכה במדליית כסף בתוצאה של 19.75 שניות, אחרי חברו לנבחרת נואה ליילס (19.52 שניות) ולפני לטסיל טבוגו מבוטסואנה (19.81 שניות). ריצת 100 מטר: 10.04 שניות (2022) ריצת 200 מטר: 19.49 שניות (2022), שיא עולם עד גיל 20 מדיה וקבצים בנושא אריון נייטון בוויקישיתוף אריון נייטון, ברשת החברתית אקס (טוויטר) אריון נייטון, ברשת החברתית אינסטגרם אריון נייטון, באתר olympedia.org אריון נייטון, באתר התאחדות האתלטיקה הבין-לאומית
סרחיו מומו

סרחיו מומו (בספרדית: Sergio Momo; נולד ב-12 ביולי 1996) הוא שחקן ספרדי, אשר זכה להצלחה עולמית בזכות השתתפותו בסדרה "אליטה". סרחיו מומו נולד ב-12 ביולי 1996, בטנריפה שבספרד. הוא התאמן בריקוד עכשווי בבית הספר למחול JASM בטנריפה. הוא עבר מהאיים הקנריים למדריד כדי לפתח את קריירת המשחק שלו, והשתתף בשיעורים שהתקיימו בסטודיו חואן קרלוס קוראצה. בשנת 2016 כיכב בסדרת הטלוויזיה "אבודים במערב הפרוע" (אנ'), ששודרה בניקלודיאון. בשנת 2017 השתתף לראשונה בסרט העלילתי "אזור עוין", בבימויו של אדולפו מרטינז. בשנת 2019 הצטרף לצוות השחקנים של סדרת הטלוויזיה "השכן". בשנת 2020 הצטרף לסדרת הטלוויזיה שהובילה לפריצתו הבינלאומית, "אליטה". הוא הצטרף לעונה השלישית של הסדרה, לצד אסתר אקספוסיטו. סרחיו מומו, ברשת החברתית אינסטגרם סרחיו מומו, במסד הנתונים הקולנועיים IMDb (באנגלית) Sergio Momo, IMDb Lost in the West (TV Mini Series 2016), IMDb (באנגלית אמריקאית) Sergio Momo, FormulaTV (בספרדית) El vecino, 2019-12-31, נבדק ב-2021-06-27 Quim Gutiérrez es el superhéroe Titán en las primeras imágenes de 'El vecino', FormulaTV (בספרדית) Urzaiz, Begoña Gómez (2020-03-20). "Sergio Momo: "Aun no había salido en 'Élite' y ya me había dado de bruces con los 'fans"". El País (בספרדית). ISSN 1134-6582. נבדק ב-2021-06-27.
קרוליס פוז'לה

קרוליס יוזוביץ' פוז'לה (בליטאית: Karolis Juozovic Požėla; ‏29 בפברואר 1896 - 27 בדצמבר 1926) היה מנהיג המפלגה הקומוניסטית של ליטא משנת 1921 ועד הוצאתו להורג על ידי שלטון אנטאנס סמטונה. בתקופת השלטון הקומוניסטי נחשב למרטיר ולגיבור לאומי, הוקמו פסלים שלו, בית ילדותו הפך לאחר לאומי ועל שמו נקראו רחובות ובתי ספר. נולד בכפר ליד ז'יימליס. החל מ-1915 למד רפואה באוניברסיטת טרטו וב-1916 הצטרף שם למפלגה הבולשביקית והחל בפעילות פוליטית. לאחר מהפכת פברואר היה לחבר הסובייט של טרטו. עם סגירת האוניברסיטה ב-1918 שב למולדתו והחל לארגן בה תאים של המפלגה הקומוניסטית. באוקטובר 1918 היה חבר וועידת היסוד של המפלגה הקומוניסטית של ליטא. המפלגה הייתה אסורה בחוק, הן כהתארגנות לאומית עצמאית בתקופה הקצרה בה הייתה ליטא רפובליקה סובייטית (דצמבר 1918 עד פברואר 1919) והן כמפלגה קומוניסטית בתקופה בה פעלה כמדינה עצמאית. פוז'לה הוציא עיתונים מחתרתיים בראסייניאי בשם "דבר העובדים" (Darbo žodis) ו"אמת" (Tiesa) כמו גם את העיתון החוקי של איגוד העובדים "חיי הפועלים" (Darbininkų gyvenimas) והיה יו"ר הוועידה הראשונה של איגוד העובדים הליטאי. ב-1921 התפזרה הנהגת המפלגה המבוזרת באזורי בלרוס, פולין וקלינינגרד ופוז'לה נותר למעשה הבכיר היחיד על אדמת ליטא. עקב פעילותו נאסר פוז'לה מספר פעמים. מראשית 1921 ועד סתיו 1922 היה אסיר במחנה ליד קובנה, אך הצליח להמלט. הוא נעצר שוב בדצמבר, כאשר ניסה לחצות את הגבול על מנת להשתתף בוועידה הרביעית של המפלגה הקומוניסטית של ברית המועצות ונכלא לשלושה חודשים בשווינציאן. ב-1926 הכין את המפלגה לבחירות לסיימאס כחלק מחזית רחבה שקראה לשיתוף פעולה של קומוניסטים, סוציאליסטים וסוציאל-דמוקרטים. בספטמבר העביר את מרכזה המפלגה לקובנה. ב-17 בדצמבר 1926 התארגנה הפיכה צבאית במסגרתה העלו הכוחות המזוינים של ליטא את אנטאנס סמטונה לתפקיד של דיקטטור על מנת לסכל הפיכה קומוניסטית כביכול. 350 פעילים קומוניסטים נאסרו. ששת הבכירים, פוז'לה ועוד חמישה, הואשמו בבגידה בבית דין צבאי כמתכנני ההפיכה. ארבעה מהם, פוז'לה ביניהם, הוצאו להורג בפורט השישי של מבצר קובנה. הארבעה (בנקראים בליטאית "ארבעת החברים", keturi komunarai) הפכו למרטירים של המפלגה הקומוניסטית של ליטא ובעת השלטון הקומוניסטית הפכו לגיבורים לאומיים. בשנת 1947 נקברו שרידיהם מחדש בגן מוזיאון ויטאוטאס הגדול בקובנה. ב-1965 הפך בית ילדותו של פוז'לה לאתר לאומי. על שמו נקראו רחובות, פארקיפ, בתי ספר וקולחוזים. מדיה וקבצים בנושא קרוליס פוז'לה בוויקישיתוף ערך באנציקלופדיה הליטאית (בליטאית) ביוגרפיה בדף שלו בארכיון המדינה הליטאי (בליטאית) הוקרה ל"ארבעת החברים" (בליטאית) רשומה גנאלוגית
פנסלק

פנסלק (בהונגרית: Penészlek) הוא כפר במחוז סבולץ'-סטמאר-ברג שבצפון מזרח הונגריה. כמו יישובים רבים באירופה, גם אוכלוסיית פנסלק קטנה עם השנים. כך, בשנת 1990 היו בעיר 1,158 תושבים ובשנת 2020 רק 981 תושבים. הכפר ואזורו מיושבים לסירוגין מאז המאה ה-13 והוא הפך לעיר בצורה רשמית בשנת 2005 יהודים התיישבו בפנסלק בראשית המאה ה-19 ובמקום היה בית קברות יהודי באפריל 1944, כחודש לאחר כניסת הצבא הגרמני להונגריה, הועברו יהודי פנסלק לגטו במאטסלקה ובסוף מאי שולחו למחנה ההשמדה אושוויץ. מדיה וקבצים בנושא פנסלק בוויקישיתוף אתר האינטרנט הרשמי של פנסלק קהילת פנסלק, באתר "אנו – מוזיאון העם היהודי" נתוני הכפר באתר הלמ"ס ההונגרי שאריות בית הקברות היהודי בפנסלק תיעוד יהודי פנסלק שנרצחו בשואה מפקדי האוכלוסין של יהודי הונגריה, 1993
וילארד קרטין

וילארד ס. קרטין (באנגלית: Willard S. Curtin‏; 28 בנובמבר 1905 - 4 בפברואר 1996) היה פוליטיקאי אמריקאי, שכיהן כחבר המפלגה הרפובליקנית בבית הנבחרים של ארצות הברית מטעם מחוז הקונגרס ה-8 של מדינת פנסילבניה. קרטין נולד בעיר טרנטון שבניו ג'רזי בשנת 1905. בשנת 1911, עבר עם הוריו למחוז באקס שבפנסילבניה. קרטין למד בבתי ספר ציבוריים, וסיים את לימודיו באוניברסיטת המדינה של פנסילבניה בשנת 1929, ואת לימודיו בבית הספר למשפטים שבאוניברסיטת פנסילבניה בשנת 1932. בשנת 1932 החל לעבוד במשרד עורכי דין. קרטין שימש כעוזר הפרקליט של מחוז באקס בין השנים 1938–1949, וכפרקליט של המחוז בין 1949 ל-1953. קרטין היה חבר בוועד המחוז בוועדה הרפובליקנית של פנסילבניה בין השנים 1954–1956. קרטין נבחר לקונגרס ה-85 של ארצות הברית, ולארבעת הקונגרסים שלאחר מכן, מטעם המפלגה הרפובליקנית. בשנת 1962, ניצח וילארד קרטין את הסופר ג'יימס מיצ'נר. קרטין לא היה מועמד בבחירות בשנת 1966. וילארד קרטין, באתר המדריך הביוגרפי של הקונגרס של ארצות הברית (באנגלית) Bioguide Search, bioguide.congress.gov ערך זה הוא קצרמר בנושא פוליטיקאים ובנושא אמריקאים. אתם מוזמנים לתרום לוויקיפדיה ולהרחיב אותו.
נאברז'ניה צ'לני

נאבֵּרֶזְ'נִיֶה צֶ'לְנִי (ברוסית: На́бережные Челны; בין השנים 1982–1988 נקראה בר'זנייב) היא העיר השנייה בגודלה ברפובליקת טטרסטן שברוסיה. העיר ממוקמת בצפון מזרח טטרסטן על הגדה השמאלית של נהר הקאמה, נהר צ'לנה ומאגר ניז'נקמסקויה. נאברז'ניה צ'לני הוא מרכז תעשייתי גדול על נהר הקאמה. הענפים העיקריים הם הנדסת מכונות, הנדסת חשמל, תעשיית בנייה, תעשיית מזון ועיבוד. החברה המרכזית המגבשת של העיר הוא מפעל הרכב קאמאז, המהווה כמעט שלושה רבעים מהתפוקה התעשייתית המיוצרת בעיר. נאברז'ניה צ'לני מחולקת לשלושה רבעים: אבטוזבודסקי צנטרלני קומסומולסקי מדיה וקבצים בנושא נאברז'ניה צ'לני בוויקישיתוף אתר האינטרנט הרשמי של נאברז'ניה צ'לני (ברוסית) נאברז'ניה צ'לני, באתר אנציקלופדיה בריטניקה (באנגלית) שמה של העיר שונה ב-1982 לזכרו של ליאוניד ברז'נייב. ראו: תעשייה בנאברז'ניה צ'לני (ברוסית); על העיר, באתר הרשמי (ברוסית). ערך זה הוא קצרמר בנושא יישובים ברוסיה. אתם מוזמנים לתרום לוויקיפדיה ולהרחיב אותו.
עונת 1994/1995 בליגת העל ההולנדית

עונת 1994/1995 הייתה העונה ה-39 של ליגת העל ההולנדית בכדורגל, שהיא הליגה ההולנדית הבכירה. בסיום אותה עונה זכתה אייאקס באליפות הליגה. מ.ו.ו מאסטריכט ודורדרכט 90 ירדו לליגת המשנה. על ניצחון הוענקו 2 נקודות ועל תיקו נקודה בודדת. הליגה כללה 18 קבוצות, (16 ששיחקו בעונה שעברה, אליהן הצטרפו ניימכן ודורדרכט 90 שעלו מליגת המשנה) ששיחקו ביניהן במשך 2 סיבובים בני 17 משחקים כל אחד - 34 מחזורים בסה"כ. בסיומם הראשונה זכתה באליפות והקבוצה במקום ה-18 ירדה לליגת המשנה. הקבוצות במקומות 16 ו-17 התמודדו בפלייאוף ירידה בן שני בתים נגד הקבוצות שסיימו במקומות 2–7 בליגת המשנה, כאשר בכל בית שובצה קבוצה אחת מליגת העל ושלוש קבוצות מליגת המשנה, בבית פלייאוף הירידה שיחקה כל קבוצה צמד משחקים נגד כל קבוצה, בסך הכל 6 משחקים לכל קבוצה. בסיום בית פלייאוף הירידה, המנצחת בכל בית זכתה במקום בליגת העל בעונה הבאה, בעוד 6 הקבוצות הנותרות שיחקו בעונה הבאה בליגת המשנה.   העפילה מליגת המשנה   ירדה מליגת העל   נשארה בליגת העל   נשארה בליגת המשנה הפסידה בפלייאוף הירידה ונשרה לליגת המשנה